**Шәкірт ойы**

**Мұғалім- мәңгілік нұрдың қызметшісі**

 Жай мұғалім хабарлайды,

Жақсы мұғалім басыңнан сипап,түсіндіреді,

Керемет мұғалім білім шыңына көтереді,

Ұлы мұғалім шабыттандырады.

 Әр адамның өмірінде жастайынан білім беретін,ақыл айтатын ұстазы,тәрбиешісі болады.Бұл оған оның өмірде қалыптасуына ,өмірге деген көзқарастарының қалыптасуына тұлға болып құрылуына көмектеседі.Өйткені, жасөспірім өмір сүре бастағанда оның алдында көп қиындықтар болады,сол балаға өз тәжірибесімен бөлісетін адам оның өмірінде үлкен із қалдырады.Тек ата-ананың үйде берілген тәрбиесі жеткіліксіз,өйткені олар балаға өзінің нәрестесі ретінде қарайды.Ал мектептегі ұстаз немесе басқа бір тәрбиеші балаға жеке адам, тұлға ретінде қарайды. Өз өмірімді алатын болсам,өз өмір жолымда болған ұстаз,тәрбиешілеріме өте ризамын.Олардың маған деген мейірімі,берген өнегесі өзімнің өмірге деген көзқарасымды қалыптастырып, тұлға ретінде өз-өзімді ұғынуға көмектесіп келеді.Менің қазақ тілінен сабақ берген мұғалімім әрқашан есімде сақталады.Сұлушаш Қабиденқызының сабағына келгеннен бастап басқа әлемге түскендей боласың.Сұлушаш апай бүкіл оқу үрдісінде өзінің оқушылар арасында қарым-қатынастық гармониясын құрған ұстаз.Ол апайдың келбетінен,өз мамандығын өте сүйетін мұғалім екенін түсінуге болады.Ұстаз.Осынау сөзде қаншама мән-мағына жатыр десеңші!Ұлағатты ой иелері де, арман оты жүрегінде алаулаған жеткіншектер де, парасатты қоғам қайраткерлері де бір адамға қарыздар.Ол-ұстаз. «Ұстаз» деген- мәңгі өшпейтін,мәңгі жасайтын есім.Ол қай жерде жүрсе де әрбір шәкірт болған адамның жүрек түкпірінде болуға тиіс деп ойлаймын.Біз оларды ұмытпай үнемі құрмет тұтуымыз керек. Менің ойымша,баланың пәнді жақсы білуі оған берген ұстазына байланысты деп түсінемін.Егер оқушымен мұғалім арасында антипатия болса,ол сабақтың қаншалықты қызық болғанымен де баланың оны білуіне құлқы болмайды және де «ұстаз»мамандығы өте жауапты,қиын мамандықтардың бірі.Өйткені мұғалімдер өз елінің жас болашағына тәлім-тәрбие береді,бұдан тек қана баланың өмірі қалыптаспайды,сонымен қатар бұл ұлт,елдің қоғамы қалыптасады.Болашақта еліміздің өркендеуіне,алдыңғы елдер қатарына қосылуына үлкен әсер етеді. «Ұстазым-екінші анам аялаған,

Біздерден бар білімін аямаған.

Оқысын,білім алсын,үйренсін деп

Таңертең күнде құшақ жаяды арман»-« жас ұрпақтың жан дүниесіне,өздеріңіз сепкен ізгілік нұрының шуағына бөлене беріңіздер»- дегім келеді.

**Павлодар қаласы**

**№20 лицей- мектебінің 10 Г сыныбының**

**оқушысы Штаева Биназир**